Feria del Sol

Ła Feria del Sol, conossua anca come Carnaval Taurino de America, xe on festival culturałe de caratare internasionałe che el se svolge ne ła sità de Mérida, Venesueła, durante el mese de febraio, in concomitansa al carnevale. El festival el prevede conpetision de tori, esposision culturałi, comersałi e zootecniche, conserti, sfiłade, varie atività sportive e l'elesion de na regina de ła fiera (Ła Reina del Sol)Krzysztof Dydyński, Charlotte Beech, Venezuela, Lonely Planet, 2004, ISBN 1-74104-197-X.

 Ceni storici 


A Mérida, una de łe sità pì antiche del Venesueła conossua con l'apełativo de Sità de i Cavałieri, no e veniva svolte fiere come e veniva invece svolte ne łe sità de San Cristóbal, Barquisimeto, Maracaibo e Táriba. Par sto modivo, on grupo de persone del luogo ebe l'idea de costruire na Plaza de toros, afinché Mérida avese on całendario taurino cussì da riusire ad esare anoverà tra łe sità che e svolgeva łe fiere pì inportanti del paese, łe quali e aveva zà on nodevołe prestigio so tuto el teritorio nasionałe.

 Prima edision 

Originiariamente łe fiere e veniva svolte ne i primi dì de disenbre al fin de comemorare ła ricorensa de l'Imacołata Concesion e partanto se desise de stabiłire ła data de ła prima fiera par el 9 e 10 de diçenbre. Par quel'evento i fù ingagià de i famosi toreri come César Faraco, Manuel Benítez "El Cordobés", Francisco Rivera "Paquirri", Julio Aparicio, Curro Girón, Paco Camino ed el pungołatore mesegan Juan Cañedo e se utiłizarono tori de Félix Rodríguez ("Achury Viejo" e "Ambaló"), tuti provenienti da ła Cołonbia.

Ła prima corrida no a potè esare sełebrà poichè ce fu on forte acquason che difati el fece posticipare l'inaugurasion de ła fiera de on dì, quindi entranbe łe coride e furono tegnue el secondo dì. Par quel dì se stabiłì de svolzare na corida ła matina e l'altra inte el pomerigio, quel'ocasion e a fù ricordà par esare stà ła prima volta che e veniva sełebrae do coride ne ła stesa piasa e ne ło steso dì in Venesueła.En presedensa a Caracas e se jera svolte do coride ne ło steso dì, ma in do piase difarenti, inte el "Sirco Metropołitano" e inte el "Nuevo Circo".

 Edision sucesive 

Inte el 1968 ła fiera no a fu svolta, ma in quel'ocasion se tene na corida el 13 de apriłe 1968, in concomitansa al Sabo Santo. En quel'ocasion i tori de l'alevamento cołonbiano "Dosgutiérrez"Dosgutiérrez xe on noto alevamento de tori de ła Cołonbia. Par majori informasion se poe consultare el sito ctaurina.com  (en spagnoło). i fù conbatui da i toreri Alfredo Leal, Curro Girón e Pepe Cáceres.

Viste łe condision meteorołosiche del mese de disenbre, no tanto idonee a ło svolgimento de na fiera, se decise de far svolzare ła fiera in coincidensa con ła vesta del carnevałe soto el nome de "Feria del Sol". Inte el 1969 se svolse ła prima fiera che a prevedeva tre coride i dì 15, 16 e 17 de febraro.

El primo carteło el fu conposto da i tori de "Valparaíso" par Alfredo Leal, Daniel "Matatoba" Santiago, Manuel Benítez "El Cordobés" ed el venesuełano Lucio Requena. El primo orecio de ła fiera fù donà ad Alfredo LealGhe xe l'usansa de donare l'orecio del toro a na personałità famosa.

A partire da quel'edision ła fiera e a xe diventà progresivamente una de łe pì inportanti del Venesueła e de l'intero mondo taurino.

Ła preesistente fiera de l'Imacołada se xe sełebrà in altre ocasion (1990, 1991 e 1997) ma con scarsa partecipasion da parte del publico.

 Bibliografia 

 Guide EDT/Lonely Planet, Venezuela, EDT srl, 2007, ISBN 88-6040-157-7 
  Susan Brushaber, Arnold Greenberg, Venezuela Alive, (Alive Guides Series, Hunter Travel Guides), Hunter Publishing, Inc, 1998 ISBN 1-55650-800-X

 Note 

 Linganbi foresti 

  Sito ufisiałe de ła Feria del Sol 

Categoria:Venesueła